Kokouksen aihe **Nuorisovaltuuston kokous**

Kokousaika **Perjantai 2.5 2025 klo 17.30**

Kokouspaikka **Tillintuvan yläkerran kerhohuone**

Läsnä

|  |  |  |  |
| --- | --- | --- | --- |
| Rooli | Nimi | Läsnä | Läsnäoloaika |
| **Puheenjohtaja** | Erika Järvinen | xxxxxx X | 17.34-19.26 |
| **Varapuheenjohtaja** | Pinja Tranberg | X | 17.34-19.26 |
| **Sihteeri** | Minttu Lindeqvist | X | 17.34-19.26 |
| **Jäsen** | Nooa-Rasmus Salo | X | 17.34-19.26 |
| **Jäsen** | Kalle Mulari | X | 17.34-19.26 |
| **Jäsen** | Miisa Louhi | X | 17.34-19.26 |
| **Jäsen** | Veikko Kurppa | X | 17.34-19.26 |
| **Jäsen** | Venla Oinonen | X | 17.34-19.26 |
| **Jäsen** | Oliver Länsimies | X | 17.43-19.26 |
| **Jäsen** | Leea Könnölä | X | 17.34-19.26 |
| **1. Varajäsen** | Laura Metsälä | X | 17.34-19.26 |
| **2. Varajäsen** | Pauliina Lehtonen | X | 17.34-19.26 |

**Esityslista ja käsittelyjärjestys**

1. Kokouksen avaus
2. Kokouksen laillisuus ja päätösvaltaisuus
3. Pöytäkirjan tarkastajien valinta
4. Tapahtumien yö perjantaina 22.8.
5. Nuorisovaltuuston 20-vuotisjuhlat
6. Halloween Pop-Up Kauhutalo tapahtuma 2025
7. Kesän tapahtumat
8. Nuorisovaltuuston kummivaltuutetut
9. Lounais-Suomen piiritoiminnan esittely
10. Aloitteet
11. Kuulumiset lautakunnista ja työryhmistä
12. Muut esille tulevat asiat
13. Seuraavan kokouksen ajankohta
14. Kokouksen päättäminen

**Kokouksen avaus**

Puheenjohtaja avaa kokouksen.

**Päätös:**

Puheenjohtaja avasi kokouksen ajassa klo 17.34.

**Kokouksen laillisuus ja päätösvaltaisuus**

Nuorisovaltuuston toimintasäännön mukaan kokous on laillinen päätösvaltainen, kun paikalla on puheenjohtajan ja sihteerin lisäksi vähintään 4 jäsentä. Esityslista on lähetetty nuorisovaltuuston päättämällä tavalla neljä päivää ennen kokousta.

**Päätös:**

Kokous todettiin lailliseksi ja päätösvaltaiseksi.

**Pöytäkirjan tarkastajien valinta**

Tämän kokouksen pöytäkirjantarkastajiksi ehdotetaan jäsenet

Miisa Louhi ja Veikko Kurppa

Tarkastettu pöytäkirja julkaistaan kaupungin verkkosivuilla ja viedään tiedoksi Paimion kaupungin hyvinvointilautakunnalle.

**Päätös:**

Pöytäkirjan tarkastajiksi valittiin Pinja Tranberg ja Leea Könnölä.

**Esityslistan ja käsittelyjärjestyksen hyväksyminen**

Nuorisovaltuustolle on toimitettu kokouksen esityslista.

Asiat käsitellään esityslistan mukaisessa järjestyksessä, ellei nuorisovaltuusto muuta päätä. Nuorisovaltuusto voi esittelijän ehdotuksesta tai jäsenen ehdotuksesta, jota on kannatettu, ottaa enemmistöpäätöksellä käsiteltäväksi asian, jota ei ole mainittu kokouskutsussa.

**Päätös:**

Esityslista ja käsittelyjärjestys hyväksyttiin ilman muutoksia.

**Tapahtumien yö perjantaina 22.8.**

Perjantaina 22.8. järjestetään tapahtumien yö. Keskustellaan nuorisovaltuuston ja nuorisopalveluiden järjestämästä ohjelmasta. Tillintupa on varattu tuoksi illaksi meidän käyttöön.

**Päätös:**

Nuorisovaltuusto keskusteli Tapahtumien yöstä. Kokouksessa nuorisovaltuusto ideoi tapahtumaan:

-uv-maalausta

-uv-kasvomaalausta

-t-paitojen maalausta

-biljardin peluuta

-pakohuonetta

-mocktail-tarjontaa.

Illan nimeksi annettiin “Tillin mysteeri yö”.

**Nuorisovaltuuston 20-vuotisjuhlat**

Aloitetaan 20-vuotisjuhlien suunnittelu. Pohditaan milloin juhlat ovat ja kenelle sekä minkälaista sisältöä juhliin on tarkoitus järjestää.

**Päätös:**

Kokouksessa päätettiin, että nuorisovaltuuston 20-vuotisjuhlat järjestetään marraskuussa. Juhla on suunnattu vanhoille nuorisovaltuustonjäsenille, mutta kaikki nuoret ovat tervetulleita. Nuorisovaltuusto ideoi illasta nuortengaalaa, jossa olisi live-musiikkia soittamassa paimiolainen bändi, pientä tarjoilua ja muuta ohjelmaa.

**Halloween Pop-Up Kauhutalo tapahtuma 2025**

Viime vuosina Paimiossa järjestetty kauhutalo tapahtuman järjestäjät ovat olleet yhteydessä nuoriso-ohjaajiin ja ovat halukkaita tekemään nuorisovaltuuston kanssa yhteistyötä tämän vuoden tapahtumaa koskien. Tapahtuma järjestetään tänä vuonna Iskun talolla 24.-26.10. Keskustellaan yhteistyön tekemisestä sekä siitä millaisella panoksella nuorisovaltuusto mahdollisesti voisi olla mukana tapahtuman järjestämisessä.

**Päätös:**

Kokouksessa keskusteltiin aiheesta. Nuorisovaltuusto on kiinnostunut kuulemaan tapahtumasta lisää. Nuorisovaltuusto osallistuu seuraavaan tapahtuman suunnittelukokoukseen.

**Kesän tapahtumat**

Nuorisovaltuusto suunnittelee kesällä järjestettäviä tapahtumia. Puhuttuna oli esimerkiksi peliturnaus.

**Päätös:** Nuorisovaltuusto keskusteli Oodi joelle –tapahtumasta, joka järjestetään 30.8 klo 19–21.30 sekä kesäkuun Talot kertovat –tapahtumasta.

**Nuorisovaltuuston kummivaltuutettu**

Nuorisovaltuusto päättää, haluaako tehdä aloitteen kummivaltuutettu-toiminnasta ja, ehdottaisi kuinka se toimisi.

**Päätös:** Nuorisovaltuusto keskusteli aiheesta ja päätti, ettei ehdota kummivaltuutettu-toimintaa.

**Lounais- Suomen piiritoiminnan esittely**

Lounais- Suomen piiritoiminnan esittelijä esittelee piiritoimintaa.

**Päätös:** Nuorisovaltuuston edustaja Pinja Tranberg esitteli Lounas-Suomen piiritoimintaa.

**Aloitteet**

Nuorisovaltuuston jäsen saa tuoda aloite idean nuorisovaltuustolle. Aloite voi tulla kirjallisena tai ideana, jota jalostetaan eteenpäin. Nuorisovaltuusto päättää aloitteesta.

**Päätös:** Kokouksessa ei esitetty aloitteita.

**Kuulumiset lautakunnista ja työryhmistä**

Nuorisovaltuuston jäsenet kertovat kuulumiset lautakunnista ja työryhmistä.

**Päätös:**  Nuorisovaltuuston jäsenet kertoivat kuulumisia lautakunnista ja työryhmistä.

**Muut esille tulevat asiat**

Keskustellaan some-seinän ja graffitiseinän toiminnasta ja vastuista. Lisäksi puhutaan nuorisovaltuutettujen aktiivisuudesta.

**Päätös:**  Nuorisovaltuusto keskusteli Paimio-juoksu -tapahtumasta, sekä some- että graffitiseinästä.

Nuorisovaltuusto päätti, että Paimio 700-vuotijsuhla messuihin 17.5 osallistuvat Minttu Lindeqvist, Venla Oinonen, Laura Metsälä, Veikko Kurppa ja Nooa-Rasmus Salo.

Kokouksessa nuorisovaltuusto keskusteli myös tulevan viikon kahvituksesta, joka on keskiviikkona 7.5 klo 15–18. Kahvitukseen osallistuvat Minttu Lindeqvist, Leea Könnölä, Pauliina Lehtonen,Pinja Tranberg, Kalle Mulari, Veikko Kurppa, Oliver Länsimies, Nooa-Rasmus Salo, sekä Laura Metsälä.

Puheenjohtaja muistutti nuorisovaltuuston jäseniä aktiivisuudesta ja sen tärkeydestä.

**Seuraavan kokouksen ajankohta**

Nuorisovaltuusto päättää seuraavan kokouksen ajankohdan.

**Päätös:** Nuorisovaltuuston seuraava kokous pidetään elokuussa.

**Kokouksen päättäminen:**

Kokous päätettiin ajassa klo 19.26.